РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 12
от заседанието на Комисия ”Международна дейност” на ВСС,
проведено на 03.04.2013 г.

Днес, 03.04.2013 г. (сряда) от 12.30 часа, в зала 312 на Висшия съдебен съвет, ул. „Екзарх Йосиф” № 12, ет. 3, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова - отсъства

ЧЛЕНОВЕ:    	Магдалена Лазарова 
				 	Мария Кузманова
                			Милка Итова 
				Михаил Кожарев 

На заседанието присъстваха експертните сътрудници към комисията: Христина Тодорова – директор на дирекция „Международна дейност” и Аделина Кандова – старши експерт – международна дейност в дирекция „Международна дейност.

	По т. 1 присъстват експертите от дирекция „Международна дейност” на ВСС – Мартин Величков и Александра Бръзицова.

1. ОТНОСНО: Изслушване на Антон Гиргинов - прокурор във Върховна касационна прокуратура, командирован като временно назначен  национален експерт на позицията „Ръководител на правните експерти” в Интегрираната мисия на ЕС в областта на върховенството на закона в Ирак /EUJUST LEX Iraq/.

2. ОТНОСНО: Доклад относно участие на г-жа Даниела Костова – член на ВСС, съдия Дочка Върбева, съдия Вилиян Петров, съдия Богдана Желявска и съдия Дарина Костова – членове на националната съдебна мрежа и съдия Вероника Николова – национално лице за контакт на Европейската съдебна мрежа по граждански и търговски дела, в 11-то годишна среща на членовете на Европейската съдебна мрежа по граждански и търговски дела, проведена в периода 28-29 януари 2013 г. в гр. Бруксел, Белгия.

КОМИСИЯ „МЕЖДУНАРОДНА ДЕЙНОСТ”
Р Е Ш И:          

2.1. Приема за сведение доклада относно участие на госпожа  Даниела Костова – член на Висшия съдебен съвет, съдия  Дочка Върбева, съдия Вилиян Петров, съдия Богдана Желявска, и съдия Дарина Костова –  членове на националната съдебна мрежа и съдия Вероника Николова - национално лице за контакт на Европейската съдебна мрежа по граждански и търговски дела, в 11 - та  годишна  среща на  членовете на  Европейската съдебна мрежа по граждански и търговски дела, проведена в периода 28 - 29 януари 2013 г. в гр. Брюксел, Белгия.
           2.2. Докладът да се предостави за запознаване на членовете на Висшия съдебен съвет на заседанието на Съвета на 04 април 2013 г.
           2.3. Докладът да се публикува на Интернет страницата на Висшия съдебен съвет /Раздел „Международно сътрудничество”/ „Европейска мрежа по граждански и търговски дела”.

3. ОТНОСНО: Решение на Комисия по анализ и отчитане степента на натовареност на органите на съдебната власт от 26.03.2013 г. относно събиране на информация, необходима за изготвяне на анализ на натовареността на районните съдилища и районните прокуратури, с оглед оптимизиране структурата на отделните съдебни райони.

КОМИСИЯ „МЕЖДУНАРОДНА ДЕЙНОСТ”
Р Е Ш И:          
3.1. ПРИЕМА проекта на електронно писмо, което да се изпрати до всички страни-членки на Европейската мрежа на съдебните съвети /ЕМСС/ във връзка с получаване на информация, в срок до 15 април 2013 г., за ползваните от тях критерии, показатели или стандарти, приложими при преструктуриране на съдилища /закриване, откриване, обединяване/, която да се предостави на Комисия по анализ и отчитане степента на натовареност на органите на съдебната власт.

4. ОТНОСНО: Доклад от Христина Тодорова – директор на дирекция „Международна дейност” относно необходимост от определяне на протоколни подаръци от страна на ВСС за участниците в Общото събрание на Европейската мрежа на съдебните съвети /ЕМСС/, което ще се проведе в периода 5 - 7 юни 2013 г.

КОМИСИЯ „МЕЖДУНАРОДНА ДЕЙНОСТ”
Р Е Ш И:          

4.1. Приема доклада от Христина Тодорова – директор на дирекция „Международна дейност” относно предоставяните протоколни подаръци от институциите-домакини на предишни Общи събрания на Европейската мрежа на съдебните съвети /ЕМСС/ и други значими международни форуми.
4.2. На 8 април 2013 г. в 14.00 часа да се проведе съвместно заседание на комисия „Международна дейност” и комисия „Публична комуникация” във връзка с определяне на протоколни подаръци от страна на ВСС за участниците в Общото събрание на Европейската мрежа на съдебните съвети /ЕМСС/, което ще се проведе в периода 5-7 юни 2013 г. 

5. ОТНОСНО: Информация от Христина Тодорова – директор на дирекция „Международна дейност” относно презентация за историята, структурата и дейността на Висшия съдебен съвет, която ще бъде представена по време на Деня на отворените врати на ВСС – 16 април 2013 г.
  
КОМИСИЯ „МЕЖДУНАРОДНА ДЕЙНОСТ”
Р Е Ш И:

5.1. ОДОБРЯВА изготвената от дирекция ”Международна дейност” презентация за историята, структурата и дейността на Висшия съдебен съвет;
5.2. ИЗПРАЩА извлечение от решението на комисията, заедно с одобрената презентация, на комисия „Публична комуникация” на ВСС, за сведение и по компетентност. 

6. ОТНОСНО: Информация от Иван Маринов – главен секретар на Прокуратура на РБългария и Антоанета Никова – началник кабинет на председателя на Върховния касационен съд, относно командировани в чужбина представители на Прокуратура на Рбългария и на ВКС, както и тридесет и един доклада от командировани в чужбина представители на Прокуратура на Рбългария и един доклад от командирован в чужбина представител на ВКС.
	
КОМИСИЯ „МЕЖДУНАРОДНА ДЕЙНОСТ”
Р Е Ш И:          

6.1.  Приема за сведение информацията от Иван Маринов - Главен секретар на Прокуратура на РБългария и Антоанета Никова - Началник кабинет на председателя на Върховния касационен съд, относно командировани в чужбина представители на Прокуратурата на Р. България и на Върховния касационен съд.
6.2. Възлага на дирекция „Международна дейност” да актуализира информацията в таблицата за командированите в чужбина лица от органите на съдебната власт, изготвена в изпълнение на решение по протокол № 28/12.09.2012 г. във връзка с решение по протокол № 27/25.07.2012 г. на комисия „Международно правно сътрудничество” на ВСС.
6.3. Приема за сведение тридесет и един доклада от командировани в чужбина представители на Прокуратурата на РБългария и един доклад от командирован в чужбина представител на Върховния касационен съд.

7. ОТНОСНО: Проект на Комуникационна политика на Висшия съдебен съвет, представен от Комисия „Публична комуникация”, с молба за становище до 12.04.2013 г.

КОМИСИЯ „МЕЖДУНАРОДНА ДЕЙНОСТ”
Р Е Ш И:          

7.1. ОТЛАГА разглеждането на т. 7 за следващото заседание на комисията за запознаване с проекта на Комуникационна политика на ВСС.
7.2. ВЪЗЛАГА на дирекция „Международна дейност” да подготви становище по проекта на Комуникационна политика на ВСС.

8. ОТНОСНО: Проект  на Съвместна декларация на Върховния съвет на магистратурата на Румъния и Висшия съдебен съвет на Република България относно взаимна подкрепа за постигане на целите предвидени от Механизма за сътрудничество и проверка.

КОМИСИЯ „МЕЖДУНАРОДНА ДЕЙНОСТ”
Р Е Ш И:          

8.1. Приема за сведение Проекта на съвместна декларация на Върховния съвет на магистратурата на Румъния и Висшия съдебен съвет на Република България относно взаимна подкрепа за постигане на целите предвидени от Механизма за сътрудничество и проверка.

9. ОТНОСНО: Становище от Цветанка Тиганчева – старши експерт-юрисконсулт в дирекция „Правна” относно проект на договор за провеждане на конференции и други мероприятия между ВСС и „Компания за луксозни хотели” ЕАД /Хилтън-България/ във връзка с провеждането на Общото събрание на Европейската мрежа на съдебните съвети, 5-7 юни 2013 г.

КОМИСИЯ „МЕЖДУНАРОДНА ДЕЙНОСТ”
Р Е Ш И:          

9.1.  Приема за сведение становището от Цветанка Тиганчева – старши експерт-юрисконсулт в дирекция „Правна” относно проект на договор за провеждане на конференции и други мероприятия между ВСС и „Компания за луксозни хотели” ЕАД /Хилтън-България/ във връзка с провеждането на Общото събрание на Европейската мрежа на съдебните съвети, 5-7 юни 2013 г.
9.2. Изпраща становището от Цветанка Тиганчева - старши експерт - юрисконсулт в дирекция „Правна”, ведно с коригирания проект на договор, на комисия „Бюджет и финанси” на ВСС за сведение и изготвяне на проект за решение за упълномощаване на Соня Найденова - представляващ Висшия съдебен съвет, да подпише договор с „Компания за луксозни хотели” ЕАД (Хилтън София) за провеждане на конференции и други мероприятия във връзка с провеждането на Общото събрание на Европейската мрежа на съдебните съвети, 5-7 юни 2013 г.

10. ОТНОСНО: Съобщение от Европейската комисия до Европейския парламент, Съвета, Европейската Централна банка, Европейския икономически и социален комитет и комитета на регионите за публикуването на информационно табло на ЕС в областта на правосъдието. 
КОМИСИЯ „МЕЖДУНАРОДНА ДЕЙНОСТ”
Р Е Ш И:          

10.1. Приема за сведение предоставената информация, свързана със създаването на информационно табло на ЕС в областта на правосъдието.
10.2. Информацията по т. 10 да се предостави на постоянните комисии към Висшия съдебен съвет за сведение.

т.  Р А З Н И

11. ОТНОСНО: Предложение за командироване на Чавдар Димитров Димитров - съдия в Административен съд – гр. Бургас, в качеството му на командирован национален експерт (seconded national expert) в Генерална дирекция „Мобилност и транспорт” (MOVE) на Европейската комисия в град Брюксел, Кралство Белгия, за срок от една година (с възможност за удължаване), считано от 01 юли 2013 г.

КОМИСИЯ „МЕЖДУНАРОДНА ДЕЙНОСТ”
Р Е Ш И:          

11.1. ОТЛАГА разглеждането на т. 11 за следващо заседание на комисията, като се предостави информацията за генералните дирекции и Служби на Европейската комисия, изготвена от дирекция „Международна дейност”.

12. ОТНОСНО: Проект на отговори на въпросник, изпратен от Антонио Монсерат – координатор на Проектен екип „Съдебни стандарти III” в изпълнение на поставена задача във връзка с изпълнение на докладите на ЕМСС от националните институции на членовете и изготвяне на становища относно последващите стъпки./отложена точка от 27.03.2013 г./

КОМИСИЯ „МЕЖДУНАРОДНА ДЕЙНОСТ”
Р Е Ш И:          

12.1. Одобрява представените от дирекция „Международна дейност” отговори на въпросника.
12.2. Възлага на дирекция „Международна дейност” да преведе и изпрати  отговорите на въпросника, изпратен от Антонио Монсерат – координатор на Проектен екип „Съдебни стандарти III”.

ЗА ПРЕДСЕДАТЕЛ 
НА КОМИСИЯТА:      /п/
					     	  МАРИЯ КУЗМАНОВА